EkBass/fiwiki-20250220-pages-articles huggingface dataset:
Luettelo diplomaattisista edustustoista Yhdistyneessä kuningaskunnassa

Tämä on luettelo diplomaattisista edustustoista Britanniassa. Tällä hetkellä Lontoossa on 165 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi High commissioner) . Useiden maiden suurlähettiläät ovat akkreditoitu muista maista lähinnä Pariisista ja Brysselistä. ==Suurlähetystöt ja Suurkomissiot== ===Lontoossa=== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * (suljettu) * * * * * * * * * * * * * * * * * * * * == Akkreditoidut suurlähetystöt == ===Brysselistä=== * * * * * * * * ===Pariisiista=== * * * * * * * * * ===Muualla=== * (Andorra la Vella) * (Tarawa) * (San Marino) == Missiot ja edustustot == *Lontoossa **Britannian merentakaiset alueet *** *** *** *** *** *** *** *** *** *** * (talous- ja kauppatoimisto) * * * * Syyrian kansallinen neuvosto * (Taipein edustusto) == Pääkonsulaatit ja missiot == Pääkonsulaatit: ===Belfast=== * * ===Birmingham=== * * * ===Bradford=== * ===Edinburgh=== * * * * * * * * * * * (Taipein edustusto) * * * ===Hamilton, Bermuda=== * (konsulaatti) * ===Manchester=== * * * * * * ===Providenciales Turks- ja Caicossaaret=== * == Kansainväliset järjestöt == Kansainvälisten järjestöjen edustustot Lontoossa: * * * Kansainvälinen siirtolaisuusjärjestö * : ** Yhdistyneiden kansakuntien pakolaisjärjestö ** Maailman ruokaohjelma * Maailmanpankki == Ei edustustoa == * * * * * == Lähteet == Yhdistynyt kuningaskunta Diplomaattiset edustustot Diplomaattiset edustustot
Kullervo Manner (kirja)

Kullervo Manner – Kumouksellisen muotokuva on dosentti Matti Lackmanin kirjoittama elämäkerta 1900-luvun alkupuolen sosialidemokraattisen työväenliikkeen vaikuttajasta Kullervo Mannerista, joka sittemmin siirtyi Neuvostoliittoon ja mukana perustamassa Suomen Kommunistista Puoluetta. Kirjan on julkaissut Amanita vuonna 2017. Teos on ensimmäinen Mannerista kirjoitettu varsinainen elämäkerta.Kirjan takakansi Lackman on perehtynyt sekä suomalaisiin että venäläisiin arkistoihin ja löytänyt niistä uutta tietoa. ==Arviot== Veli-Pekka Leppänen (Helsingin Sanomat) arvioi, että Lackmanin arkistolöydöissä on hyviä osumia ja kuva Mannerista muodostuu kirjan perusteella aiempaa terävämmäksi. Suomen ajan Lackman käsittelee Leppäsen mukaan moitteettomasti, mutta erityisesti neuvostovuosien käsittely tuo Manner-kuvaan uutta rankkaa väriä. ==Lähteet== ==Aiheesta muualla== * Kirjan esittely kustantajan sivulla Luokka:Vuoden 2017 kirjat Luokka:Kirjat Suomen historiasta Luokka:Suomalaiset elämäkerrat ja muistelmat Luokka:Suomen poliittinen historia
Fenasyylibromidi

Fenasyylibromidi (C8H7BrO) eli 2-bromiasetofenoni, α-bromiasetofenoni tai ω-bromiasetofenoni on bromattuihin aromaattisiin ketoneihin kuuluva orgaaninen yhdiste. Yhdistettä käytetään muiden orgaanisten yhdisteiden valmistukseen ja reagenssina analyyttisessä kemiassa. ==Ominaisuudet== Huoneenlämpötilassa fenasyylibromidi on väriltään valkoista kiteistä ainetta. Valon vaikutuksesta yhdisteen väri muuttuu vihertäväksi. Fenasyylibromidi on veteen liukenematonta, mutta liukenee usesiin orgaanisiin liuottimiin kuten etanoliin, dietyylieetteriin, kloroformiin ja bentseeniin. Fenasyylibromidi ärsyttää ihoa ja hengitysteitä ja on kyynelvuotoa aiheuttava yhdiste eli lakrymaattori. ==Valmistus ja käyttö== Fenasyylibromidia valmistetaan bromaamalla asetofenonia bromin avulla. Katalyyttinä reaktiossa käytetään alumiinikloridia. Mikäli alumiinikloridia on enemmän kuin katalyyttinen määrä muodostuu m-bromiasetofenonia. Fenasyylibromidia käytetään muiden orgaanisten yhdisteiden valmistukseen. Rasvahappojen kanssa se reagoi muodostaen fenasyyliestereitä ja näitä johdannaisia käytetään hyväksi analysoitaessa rasvahappoja korkean erotuskyvyn nestekromatografialla. Yhdistettä käytetään myös tiourea- ja tiosemikarbatsonijohdannaisten analysoimiseen. ==Lähteet== Luokka:Ketonit
Christian Kern

Christian Kern (s. 4. tammikuuta 1966 Wien, Itävalta) on itävaltalainen poliitikko, joka toimii Itävallan liittokanslerina ja sosiaalidemokraattisen puolueen johtajana. ==Elämä ja ura== Kern opiskeli Wienin yliopistossa sosiologiaa, valtiotiedettä ja viestintää. Hän työskenteli nuoruudessaan journalistina sekä parlamentissa ja liittokanslerinvirastossa. Vuonna 1997 hän siirtyi työskentelemään energiateollisuudessa ja pääsi kymmenen vuotta myöhemmin energiayhtiö Verbundin hallitukseen. Vuonna 2010 Kern nimitettiin Österreichische Bundesbahnen -rautatieyhtiön hallituksen puheenjohtajaksi. Hänen johdollaan ÖBB:ssä järjestettiin tutkimus yhtiön toiminnasta natsivallan aikana. Vuonna 2014 Kern valittiin Euroopan rautatieyhtiöiden yhteisön puheenjohtajaksi.Christian Kern Maailman talousfoorumi. Viitattu 27.7.2017. Kern valittiin liittokansleriksi ja sosiaalidemokraattien johtajaksi toukokuussa 2016, kun hänen edeltäjänsä Werner Faymann oli eronnut puolueensa heikon presidentinvaalimenestyksen vuoksi.Christian Kern named as new Austrian Chancellor Politico. 12.5.2016. Viitattu 27.7.2017. Toukokuussa 2017 Kern hyväksyi ennenaikaisten parlamenttivaalien järjestämisen lokakuussa 2017 riitaannuttuaan hallituskumppaninsa ÖVP:n kanssa.Austria calls October election, far-right FPO could enter government Reuters. 16.5.2017. Viitattu 27.7.2017. ==Lähteet== luokka:Vuonna 1966 syntyneet luokka:Itävallan liittokanslerit luokka:Elävät henkilöt
Bjørn Schouw Nielsen

Bjørn Schouw Nielsen (1914–1974) oli vuonna 1951 tehdyistä Hypnoosimurhista Tanskan korkeimman oikeuden päätöksellä tuomittu rikollinen. Hypnoosimurhat olivat tapahtumasarja, jossa Palle Hardrup, Schouw Nielsenin entinen sellitoveri, teki aseellisen ryöstön kööpenhaminalaiseen pankkiin. Hardrup ampui kaksi pankin työntekijää ryöstön yhteydessä. Tanskan korkein oikeus katsoi, että Nielsen oli hypnotisoinut Hardrupin tekemään rikokset, ja Nielsen tuomittiin elinkautiseen vankeusrangaistukseen. Hardrupia epäiltiin myös toisesta pankkiryöstöstä, joka tapahtui vuonna 1950. Sen ryöstösaalista ei kuitenkaan löydetty ikinä. Hypnoosimurhien tutkintaa johti rikostutkija Roland Olsen. Bjørn Schouw Nielsen istui vankilassa useita kertoja, ensimmäisen kerran 16-vuotiaana. Toisen maailmansodan aikana Nielsen salakuljetti juutalaisia Tanskasta Ruotsiin, mutta ammuttuaan saksalaisen sotilaan hän petti juutalaiset sovittaakseen tekonsa saksalaisten kanssa. Nielsen kuului Tanskan natsimiehityksen aikana myös natsien vapaaehtoisjoukkoon, Frikorps Danmarkiin. Myöhemmin hän kuitenkin petti myös saksalaiset. Sodan jälkeen Bjørn Schouw Nielsen istui Horsensin vankilassa pitkää tuomiota maanpetturuudesta. Hänen sellitoverinsa Horsensissa oli Palle Hardrup, joka jakoi hänen kiinnostuksensa joogaan, itämaiseen filosofiaan sekä hypnoosiin. Hypnoosimurhien oikeudenkäynnissä Palle Hardrup kertoi, että Nielsen oli hypnotisoinut hänet tekemään rikokset. Nielsen vapautui vankilasta vuonna 1967. Vapautumisensa jälkeen hän harjoitti hypnoosia praktiikassaan ja kirjoitti kirjan hypnoosista, vaikka Hypnoosimurhien tutkinassa kielsi tuntevansa aihetta. Bjørn Schouw Nielsen teki itsemurhan syankaliumilla vuonna 1974. Hypnoosimurhista on tekeillä Arto Halosen ohjaama elokuva The Guardian Angel, joka ilmestyy vuonna 2018. Bjørn Schouw Nielseniä esittää yhdysvaltalainen näyttelijä Josh Lucas. Rikostutkija Roland Olseniin pohjautuvaa hahmoa, Anders Olsenia näyttelee Pilou Asbæk ja Palle Hardrupia näyttelee Cyron Melville. Näyttelijäkaartiin kuuluu myös Rade Serbedzija sekä suomalaiset Sara Soulié, Pamela Tola ja Mikko Nousiainen. ==Lähteet== Luokka:Tanskalaiset rikolliset Luokka:Vuonna 1914 syntyneet Luokka:Vuonna 1974 kuolleet
Sonia Robertson

Sonia Robertson (o.s. Chick, s. 2. kesäkuuta 1947 Burnham Market, Norfolk, Yhdistynyt kuningaskunta) on zimbabwelainen kilpauransa päättänyt maahockeypelaaja ja olympiavoittaja. Robertson pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi yhdessä ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 Robertsonin kaksoissisko Sandra Chick pelasi myös samassa Moskovan- olympiajoukkueessa. == Lähteet == * * Sonia Robertson Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1947 syntyneet Luokka:Elävät henkilöt
Jeremiah Ani

Jeremiah Ani (s. 12. helmikuuta 1985 Kaduna, Nigeria) on nigerialainen jalkapalloilija. Pelipaikaltaan hän on hyökkääjä. Ani pelasi kaudella 2007–2008 neljä Primeira Ligan ottelua Estrela da Amadorassa. Kaudella 2009 hän edusti RoPS:ia kuudessa Veikkausliigan ottelussa, joissa teki kaksi maalia.Veikkausliiga – Hall of Fame Molemmat maalinsa hän teki toisessa liigaottelussaan 23. elokuuta, kun RoPS hävisi kotonaan VPS:lle 2–3. Kaudella 2010–2011 Ani pelasi yhden Englannin kakkosliigan ottelun Rotherham Unitedissa ja viisi ottelua Kyproksen liigaa APOP Kinyrasissa. Vuosina 2011–2014 Ani pelasi Maltan Valioliigaa Sliema Wanderersissa ja Naxxar Lionsissa. Ani on pelannut Nigerian alle 17- ja alle 23-vuotiaiden maajoukkueissa. == Lähteet == Luokka:Nigerialaiset jalkapalloilijat Luokka:Vuonna 1985 syntyneet Luokka:Elävät henkilöt
Arlene Boxall

Arlene Boxall (s. 9. lokakuuta 1961) on zimbabwelainen kilpauransa päättänyt maahockeypelaaja ja olympiavoittaja. Boxall kuului Zimbabwen olympiakultaa voittaneeseen naisten maajoukkueeseen Moskovassa 1980, missä naisten maahockeyturnaus kuului ensimmäisen kerran olympiaohjelmaan. Olympialaisten aikaan vasta 18-vuotias Boxall oli Zimbabwen varamaalivahti eikä pelannut turnauksen aikana mutta sai myös kultamitalin. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1961 syntyneet Luokka:Elävät henkilöt
Sabará

Sabará on kunta Minas Geraisin osavaltiossa Brasiliassa. == Lähteet == == Aiheesta muualla == Luokka:Minas Geraisin kunnat
Fibonaccin kertoma

Fibonaccin kertoma on kertoma, jossa kerrotaan keskenään Fibonaccin lukujonon lukuja. Tätä merkitään n!_F ja määritellään seuraavasti: n!_F=\prod_{k=1}^n F_k, missä F_k on Fibonaccin lukujonon k:s. luku. Ensimmäiset Fibonaccin kertoman arvot ovat 1, 1, 2, 6, 30, 240, 3 120, 65 520. On olemassa alkulukuja, jotka ovat muotoa n!_F\pm1. Muotoa n!_F+1 on alkuluku Fibonaccin kertoman arvoilla 1, 2, 3, 4, 5, 6, 7, 8, 22 ja 28. Vastaavasti muotoa n!_F-1 on alkuluku Fibonaccin kertoman arvoilla 4, 5, 6, 7, 8, 14 ja 15. Nämä ovat ainoat tätä muotoa olevat alkuluvut Fibonaccin kertoman arvoilla, jotka ovat pienempiä kuin 500. ==Lähteet== Luokka:Kertomat
Lohtu

Lohtu voi tarkoittaa ainakin seuraavia: * Lohtu, Tommi Melenderin romaani vuodelta 2011 * ”Lohtu”, Live Aid ULS2017 -musiikkiprojektin levyttämä kappale vuodelta 2014.
Roland Olsen

Axel Roland Holmquist Olsen (4. maaliskuuta 1903 Frederiksberg – 5. toukokuuta 1972 Kööpenhamina) oli kööpenhaminalainen rikostutkija, joka oli päävastuussa Tanskassa vuonna 1951 tapahtuneiden Hypnoosimurhien tutkinnasta. Hypnoosimurhat olivat rikos, jossa Palle Hardrup ampui kaksi pankin työntekijää yrittäessään ryöstää pankkia. Hänet tuomittiin vankimielisairaalaan istumaan tuomiotaan. Myös Hardrupin entinen sellitoveri Bjørn Schouw Nielsen tuomittiin Tanskan korkeimman oikeuden päätöksellä, sillä korkein oikeus katsoi, että hän oli hypnotisoinut Hardrupin tekemään rikokset. == Elämä ja ura == Roland Olsen syntyi 4. maaliskuuta 1903 Frederiksbergissä, Tanskassa Ole ja Vilhelmine Olsenille. Kansakoulun jälkeen 15-vuotias Roland Olsen lähti poliisikouluun, joka jäi kuitenkin kesken hänen lähdettyä suorittamaan asepalvelustaan merivoimiin. Hän työskenteli merivoimissa vuosina 1919-1922, ja vuonna 1927 hänet palkattiin poliisiin. Toisen maailmansodan aikana, natsimiehityksen alla Roland Olsen pakeni Ruotsiin. Sieltä hänet kutsuttiin Englantiin, jossa hänet koulutettiin laskuvarjohyppääjäksi ja myöhemmin kiinnitettiin SHAEFiin poliisiasiantuntijaksi. Olsen palasi Tanskaan 7.5.1945 englantilaisena upseerina ja kenraali Dewingsin esikunnan jäsenenä. Hän alkoi heti tutkimaan poliisityötovereidensa aiempia toimia natsimiehityksen aikana. Roland Olsenia on kunnioitettu lukuisilla tunnustuksilla, esimerkkeinä toisen maailmansodan aikaisista ansioista myönnetyt kuningas Kristian Kymmenennen kunniamitali ja Ison-Britannian The King’s Medal for Courage in the Cause of Freedom. Churchill-puistossa, Kööpenhaminassa sijaitsee Svend Lindhardtin suunnittelema Vore faldne-patsas (suom. Meidän uhrimme), joka pystytettiin muistoksi liittoutuneiden joukoissa kaatuneille tanskalaisvapaaehtoisille. Patsaan mallina oli Roland Olsen. Olsen työskenteli myöhemmin PET:n eli Tanskan tiedustelupalvelun alaisten työtehtävien parissa. Kylmän sodan aikaisessa raportissa Olsenista puhutaan merkittävänä tekijänä. == Elokuva == Hypnoosimurhista on tekeillä elokuva, The Guardian Angel. Elokuva ilmestyy vuonna 2018 ja sen ohjaa Arto Halonen. Roland Olsenin perustuvaa hahmoa, Anders Olsenia, näyttelee Pilou Asbæk. Bjørn Schouw Nielseniä näyttelee Josh Lucas ja Palle Hardrupia Cyron Melville. Näyttelijäkaartiin kuuluvat myös suomalaiset Sara Soulié, Pamela Tola sekä Mikko Nousiainen. == Urheilu-ura == Rolan Olsen oli myös urheilija ja edusti Københavns IF-seuraa. === Tanskan mestaruudet === * 1927, kultaa, 4 x 400 metrin viestijuoksu: 3.36,0 * 1926, pronssia, 100 metrin juoksu: aika ei tiedossa * 1926 kultaa, 4 x 400 metrin viestijuoksu: 3.32,8 * 1925 kultaa, 4 x 400 metrin viestijuoksu: 3.30,8 === Henkilökohtaiset ennätykset === * 100 metrin juoksu: 11,2 (1925) * 200 metrin juoksu: 23,5 (1925) * 400 metrin juoksu: 52,2 (1925) * 1000 metrin juoksu: 2.47,0s (1925) == Lähteet == Luokka:Vuonna 1903 syntyneet Luokka:Vuonna 1972 kuolleet Luokka:Rikollisuus Tanskassa
Alì Babà (vuoden 1911 elokuva)

Alì Babà on vuonna 1911 valmistunut italialainen mykkäelokuva. Enrico Guazzonin ohjaaman lyhyen seikkailuelokuvan pääosia esittävät Emilio Ghione ja Gianna Terribili-Gonzales. ==Juoni== Abdul el Kassinin rosvot kaapaavat Ali Baban rakastetun Morgianan ja vievät tämän luolaansa. Vanhan kerjäläisnaisen johdattamana Ali löytää luolan ja vapauttaa Morgianan kahleista. He palaavat luolalle sulttaanin ja tämän miesten kanssa, jotka vangitsevat ryövärit. ==Näyttelijät== ==Tuotanto ja tyyli== Tuhannen ja yhden yön tarinaa mukailevan elokuvan on tuottanut roomalainen Cines-yhtiö. Sen aiheessa heijastuu myös Italian–Turkin sodan propagandistinen ilmapiiri. Alì Babà oli yksi ensimmäisistä Emilio Ghionen Cinesille tekemistä elokuvista. Attraktioelokuvaa edustaviin Pathé Frèresin varhaisiin Ali Baba -elokuviin (1902 ja 1907) verrattuna Cinesin tuotanto perustuu näyttelijöiden esittämään narratiiviin. Vaatimattomuudestaan huolimatta se sai lehdistössä myönteisiä arvioita. Elokuvaa lienee esitetty Suomessa vuodenvaihteessa 1912 nimellä Ali-Baba ja neljäkymmentä ryöväriäOululaisen Kaiun mukaan kyseessä oli eri elokuva kuin kaupungissa aiemmin esitetty: . Alì Babà on säilynyt Italian kansallisessa elokuva-arkistossa. Alkuperäisestä 358 metrin pituudesta on jäljellä 304 metriä. Elokuva on nähtävissä arkiston mykkäelokuvasivustolla. ==Lähteet== ==Aiheesta muualla== * Luokka:Italialaiset seikkailuelokuvat Luokka:Italialaiset mykkäelokuvat Luokka:Vuoden 1911 italialaiset elokuvat
Steve Gohouri

Lohoré Steve Ulrich Gohouri (8. helmikuuta 1981 Treichville, Norsunluurannikko – joulukuussa 2015 Krefeld, Saksa) oli norsunluurannikkolainen jalkapalloilija. Gohouri pelasi pääsarjatasolla 24 ottelua Ligat ha’Alissa edustaen Bnei Yehuda Tel Avivia (2000) ja Maccabi Tel Avivia (2012–2013), 70 ottelua Sveitsin Superliigassa edustaen Yverdon-Sportia (2000–2001) ja Young Boysia (2005–2006), 29 ottelua Bundesliigassa edustaen Borussia Mönchengladbachia (2007–2009), 42 ottelua Englannin Valioliigassa edustaen Wigan Athleticia (2010–2012) sekä kaksi ottelua Kreikan Superliigassa edustaen Skoda Xanthia (2013). Yverdon-Sportia ja Borussia Mönchengladbachia Gohouri edusti myös maidensa toiseksi korkeimmilla sarjatasoilla, kuten lisäksi Sveitsin sarjoissa pelannutta liechtensteinilaista Vaduzia. Israelilaisessa Maccabi Tel Avivissa hän voitti uransa ainoan kansallisen mestaruuden kaudella 2012–2013.Steve Gohouri National Football Teams -sivustolla Norsunluurannikon maajoukkueessa Gohouri pelasi 13 ottelua ja teki kolme maalia vuosina 2006–2011. Hän oli mukana AM-kilpailuissa 2008 ja MM-kilpailuissa 2010. Gohouri katosi 12. joulukuuta 2015 sen jälkeen, kun hän oli osallistunut Saksan Regionalligassa pelanneen seuransa TSV Steinbachin joulujuhlaan. 31. joulukuuta Gohourin ruumis löydettiin Rein-joesta läheltä Krefeldiä. Ruumiinavauksessa ei ilmennyt merkkejä siitä, että häneen olisi kohdistunut ulkopuolista väkivaltaa. == Lähteet == Luokka:Norsunluurannikkolaiset jalkapalloilijat Luokka:Vuonna 1981 syntyneet Luokka:Vuonna 2015 kuolleet
Eilinen on tänään

Eilinen on tänään on vuonna 2014 julkaistu eri esittäjistä koottu kokoelma- albumi. Kokoelmalla kuullaan yhtyeiden ennen julkaisemattomia kappaleita, mutta mukana on myös Ypö-Viis laina "Kaupunki muistaa nuoria". Albumi julkaistiin CD:nä (Stupido Records) ja vinyylinä (Airiston punk-levyt). == Kappaleet == == Lähteet == Luokka:Vuoden 2014 kokoelma-albumit Luokka:Suomalaiset punkalbumit
Shane Victor

Shane Victor (s. 29. joulukuuta 1988) on eteläafrikkalainen pikajuoksija. Hän oli mukana vuoden 2011 MM-kisoista hopeaa voittaneessa Etelä-Afrikan pitkän viestin joukkueessa.Yleisurheilun MM-lop­pu­kil­pai­lu­jen tuloksia Ennätyksekseen 400 metrillä Victor juoksi ajan 46,13 vuonna 2011. == Lähteet == Luokka:Eteläafrikkalaiset pikajuoksijat Luokka:Vuonna 1988 syntyneet Luokka:Elävät henkilöt
Ofentse Mogawane

Ofentse Mogawane (s. 20. helmikuuta 1982) on eteläafrikkalainen pikajuoksija. Hän oli mukana vuoden 2011 MM-kisoista hopeaa voittaneessa Etelä-Afrikan pitkän viestin joukkueessa.Yleisurheilun MM-lop­pu­kil­pai­lu­jen tuloksia Ennätyksikseen Mogawane juoksi 200 metrillä ajan 20,65 vuonna 2011, 300 metrillä ajan 32,51 vuonna 2010 ja 400 metrillä ajan 45,11 vuonna 2006. == Lähteet == Luokka:Eteläafrikkalaiset pikajuoksijat Luokka:Vuonna 1982 syntyneet Luokka:Elävät henkilöt
Vice (lehti)

Vice on aikakauslehti ja verkkosivusto, joka keskittyy taiteisiin, kulttuuriin ja ajankohtaisiin uutisiin. Aikakauslehti perustettiin lokakuussa 1994 Montrealissa, Quebecissä, Kanadassa. Sen perustivat Suroosh Alvi ja Shane Smith. Lehden alkuperäinen nimi oli Voice of Montreal, mutta muuttui Viceksi vuonna 1996. ==Lähteet== ==Aiheesta muualla== Luokka:Kanadalaiset aikakauslehdet
Mauno Juvonen

Mauno Juvonen (28. syyskuuta 1925 Viipuri – 12. huhtikuuta 2010 Tampere) oli suomalainen kuvanveistäjä ja rehtori.Helsingin Sanomat Muistot 12.4.2010 Juvonen opiskeli Helsingin yliopiston piirustussalissa vuonna 1947 ja Suomen Taideakatemian koulussa vuosina 1948–1951. Hän valmistui myös kuvaamataidon opettajaksi. Ensimmäisen kerran Juvosen teoksia oli näytteillä vuonna 1951. Kangasalla asunut Juvonen oli oppikoulun opettajana vuodesta 1955 alkaen ja hän toimi Kangasalan lukion rehtorina vuosina 1973–1986. Tampereen julkiset veistokset ja monumentit : Mauno Juvonen == Teoksia == * Karhu : graniittipatsas. Tarkonpuisto, Tampere 1956 * Leikkivä lapsi, lastenkodin palossa menehtyneiden muistomerkki, Kangasala 1956Kukaan ei voinut heitä pelastaa; Sydän-Hämeen lehti 26.11.2014 * Näyttelijä Hilda Pihlajamäen muistomerkki. Kangasala 1973 * Korpikuuset : pronssiveistos, Puutarhakatu 34, Tampere 1974 * Jalmari Finnen muistomerkki. Kangasala 1975 * Säveltäjä Emil Kaupin pronssireliefi. Kangasala 1981 * Pro Patria -muistomerkki. Kangasala 1990-luvulla * Kangasalan uurnalehdon muistomerkki. Kangasala 1990-luvulla == Kuvia julkisista teoksista == Tiedosto:Mauno Juvonen Karhu 1956.JPG|Karhu, 1956, Tampere. Tiedosto:Mauno Juvonen Leikkiva lapsi 1956.JPG|Leikkivä lapsi, 1956, Kangasala. Tiedosto:Sankarivainajien muistopatsas by Mauno Juvonen 1957.JPG|Sankarivainajien muistopatsas, 1957, Kuusamo. Tiedosto:Mauno Juvonen Laskeutuvat linnut.JPG|Laskeutuvat linnut, 1977, Kangasala. Tiedosto:Mauno Juvonen Korpikuuset 1974.jpg|Korpikuuset (Gabriel Engbergin muistomerkki), 1974, Tampere. Tiedosto:Mauno Juvonen Jalmari Finnen muistomerkki 1974.JPG|Jalmari Finnen muistomerkki, 1974, Kangasala. Tiedosto:Mauno Juvonen Emil Kaupin muistomerkki 1981.JPG|Emil Kaupin muistomerkki, 1981, Kangasala. == Lähteet == Luokka:Suomalaiset kuvanveistäjät Luokka:Kuvaamataidonopettajat Luokka:Vuonna 1925 syntyneet Luokka:Vuonna 2010 kuolleet
Sergelinkäytävä

Sergelinkäytävä (, aiemmalta nimeltään Hästskogången eli Hevosenkengänkäytävä viereisen korttelin mukaan) on maanalainen jalankulkukäytävä Tukholman keskustassa, joka yhdistää Sergelin torin, Gallerian-kauppakeskuksen ja NK- tavaratalon. Sen eteläinen päätepiste on Sergelin torin liikenneympyrän eteläpuolella ja pohjoinen pääty Hamngatanin länsipään alla. Käytävän Sergelin torin osa on rakennettu 1970-luvulla, jolloin avattiin myös torille avautuvat liiketilat. Alun perin tunnelia piti jatkaa aina PK-husetille saakka. Sergelinkäytävä yhdistää toisiinsa yhteensä noin 220 liikettä. Käytävä osoittautui heti alussa liian matalaksi, ja se ränsistyi nopeasti. Vuonna 2003 Tukholman kaupunki ja kiinteistöomistajat AMF Pension, AP Fastigheter, Hufvudstaden ja Vasakronan pääsivät yhteisymmärrykseen käytävän laajasta peruskorjauksesta, joka valmistui syksyllä 2014. Torille avautuva sivu lasitettiin, tunnelin valaistus uusittiin, lattian ja seinien pintakuviointi vaihdettiin ja lisäksi tilakorkeutta kasvatettiin. == Lähteet == * Uppgifter enligt Vasakronan === Viitteet === Luokka:Tukholman liikenne Luokka:Ruotsin tunnelit
Waltteri Väyrynen

Waltteri Väyrynen (s. 5. heinäkuuta 1994) on suomalainen muusikko, joka tunnetaan parhaiten Paradise Lostin rumpalina, johon hän kuului ensin vuodet 2015–2016 sessiojäsenenä ja vuodesta 2016 vuoteen 2022 virallisena jäsenenä. Hän on soittanut myös muun muassa Paradise Lostin kitaristin Gregor Mackintoshin yhtyeessä Vallenfyre sekä Amorphiksen Tomi Koivusaaren yhtyeessä Abhorrence. Vuonna 2020 Väyrynen liittyi Bodom After Midnight -yhtyeeseen, toimien kuitenkin edelleen myös Paradise Lostissa. Vuoden 2022 syyskuussa Väyrynen erosi Paradise Lost -yhtyeestä ja liittyi ruotsalaiseen Opeth- yhtyeeseen. == Diskografia == === The Hypothesis === * === Vallenfyre === * === Paradise Lost === * * === Opeth === *The Last Will and Testament (2024) == Aiheesta muualla == * Waltteri Väyrynen - drummer @ Facebook * Luokka:Suomalaiset rumpalit Luokka:Vuonna 1994 syntyneet Luokka:Elävät henkilöt
BuzzFeed

BuzzFeed on yhdysvaltalainen Internetissä toimiva mediayhtiö, jonka kotipaikkakuntana on New York. Yhtiö keskittyy artikkeleissaan digitaaliseen mediaan ja digitaaliseen teknologiaan. BuzzFeedin perustivat Jonah Peretti ja John S. Johnson III vuonna 2006. Kenneth Lerer, joka oli yksi The Huffington Postin perustajista, oli myös mukana perustamassa ja investoimassa BuzzFeediin ja toimii nykyään yhtiön puheenjohtajana. Joulukuun alussa 2021 BuzzFeed listautui Nasdaq-teknologiapörssiin New Yorkissa. Yhtiö on kasvanut maailmanlaajuiseksi mediayhtiöksi ja tuottaa reportaasia politiikkaan, tee se itse -asioihin, eläimiin ja liike-elämään liittyvistä asioista. Vuoden 2011 lopulla Politico-lehden Ben Smith palkattiin lehden päätoimittajaksi laajentamaan sisältöä vakavampaan journalismiin ja reportaasiin. Sivustoa on syytetty plagioinnista. BuzzFeed lakkautti alkuperäisen BuzzFeed News -palvelunsa toukokuussa 2023 ja irtisanoi 15 % työntekijöistään. Yhtiö aikoo keskittyä kehittämään The Huffington Post -uutissivustoa, jonka se osti Verizonilta vuonna 2020.https://variety.com/2023/digital/news/buzzfeed-news- shutting-down-layoffs-1235589751/ https://www.buzzfeed.com/karolinawaclawiak/a-final-editors-note ==Sisältö== BuzzFeed luo sisältöä päivittäin. Suositut sisällön muotoja ovat esimerkiksi listat, videot ja kyselyt. Tämäntyyppisen sisällön tyyli on inspiroinut parodianettisivuja kuten ClickHole. ===Uutiset=== BuzzFeedin uutisosasto alkoi joulukuussa 2011. Vuonna 2013 Pulitzer-palkinnon voittaja Mark Schoofs palkattiin tutkivan journalismin osaston johtajaksi. Uutistoiminta oli raskaasti tappiollista, ja sijoittajat painostivat yhtiötä lopettamaan sen. Supistuksia tehtiin jo 2022, ja lopettamispäätös tuli huhtikuussa 2023. ==Lähteet== ==Aiheesta muualla== *BuzzFeedin viralliset kotisivut Luokka:Blogit Luokka:Yhdysvaltalaiset pörssiyhtiöt Luokka:Yhdysvaltalaiset viestintäyhtiöt
GP3 Unkarin Grand Prix 2011

GP3 Unkarin Grand Prix 2011 oli GP3-kauden 2011 kuudes osakilpailu, joka ajettiin 30.–31. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa. Lauantain kilpailun voittoon ajoi Lotus ART -tallin kuljettaja Valtteri Bottas. Sunnuntain kilpailun voitti Marussia Manor Racing -tallin Rio Haryanto. Luokka:GP3-kausi 2011 Luokka:GP3 Unkarin Grand Prix
Corné du Plessis

Corné du Plessis (s. 20. maaliskuuta 1978) on eteläafrikkalainen pikajuoksija. Hän oli mukana vuoden 2001 MM-kisoista kultaa voittaneessa Etelä-Afrikan pikaviestijokkueessa. Alun perin Etelä-Afrikka sijoittui hopealle, mutta he saivat kultaiset mitalit vuonna 2006 kun viestin voittaneen Yhdysvaltojen juoksu hylättiin.SA relay team gets belated world gold Ennätyksikseen du Plessis juoksi 100 metrillä ajan 10,25, 200 metrillä ajan 20,39 ja 300 metrillä ajan 32,74; kaikki vuonna 2001. == Lähteet == Luokka:Eteläafrikkalaiset pikajuoksijat Luokka:Vuonna 1978 syntyneet Luokka:Elävät henkilöt
Lee Roy Newton

Lee Roy Newton (s. 19. joulukuuta 1978) on aktiiviuransa päättänyt eteläafrikkalainen pikajuoksija. Hän oli mukana vuoden 2001 MM-kisoista kultaa voittaneessa Etelä-Afrikan pikaviestijokkueessa. Alun perin Etelä-Afrikka sijoittui hopealle, mutta he saivat kultaiset mitalit vuonna 2006 kun viestin voittaneen Yhdysvaltojen juoksu hylättiin.SA relay team gets belated world gold Ennätyksikseen Newton juoksi 100 metrillä ajan 10,27 vuonna 2000, 200 metrillä ajan 20,75 vuonna 2000 ja 400 metrillä ajan 47,89 vuonna 2002. Urheilu-uransa jälkeen Newton on vuodesta 2005 lähtien toiminut urheilumanagerina.Former track star Newton runs out to support tomorrow’s stars == Lähteet == Luokka:Eteläafrikkalaiset pikajuoksijat Luokka:Vuonna 1978 syntyneet Luokka:Elävät henkilöt
Hervannan kirjasto

Hervannan kirjasto on Tampereen Hervannassa sijaitseva Tampereen kaupunginkirjaston toimipiste. Se palvelee erityisesti Hervannan, Hervantajärven, Hallilan, Lukonmäen, Ruskon ja Vuoreksen asukkaita. ==Historia== Hervannan kirjasto perustettiin vuonna 1975. Se toimi ensin Ahvenisjärven koulun tiloissa, missä se avattiin 2. syyskuuta 1975. Tilat suunnitteli Arkkitehtitoimisto Harry W. Schreck & kumppanit, ja sisustussuunnittelusta vastasi sisustusarkkitehti Reijo Ojanen. Kirjastolla oli käytössään 301 neliömetrin tilat. Kirjasto lopetti toimintansa koululla 11. helmikuuta 1989. Seuraavien viikkojen aikana se muutti arkkitehtien Raili ja Reima Pietilän suunnittelemaan Hervannan toimintakeskukseen, jossa se sijaitsee edelleen. Kirjasto sai sieltä lähes kuusi kertaa entistä suuremmat tilat (1 737 m²). Uudet tilat avattiin asiakkaille 7. maaliskuuta 1989. Kirjastoa laajennettiin keväällä 2004, kun katutasoon vanhojen kirjastotilojen alapuolelle tehtiin lehtilukusali (190 m²) ja tietotori (80 m²). Sisustussuunnittelijana toimi sisustusarkkitehti Eevaliisa Vasko.Tampereen kirjastot ennen ja nyt, s. 40. ==Arkkitehtuuri== Arkkitehti Raili Pietilä on sanonut, että kirjastoon on sisällytetty elementtejä arabikulttuurista. Hänen mukaansa kirjastosalin vaaleansininen kattokupoli muistuttaa beduiiniteltan kattoa. Kirjastossa on myös suihkulähde sekä palmuja ja muita viherkasveja, jotka tuovat mieleen keitaan. Kattoikkunoista tulee tilaan paljon luonnonvaloa. Kirjaston kupolissa ja suihkulähteessä on nähty yhtymäkohtia myös antiikin Rooman arkkitehtuuriin. Pietilät aloittivat rakennuksen suunnittelun jouluna 1978 ollessaan Roomassa, missä he tutustuivat Caracallan kylpyläraunioihin. Ne herättivät heissä ihastusta. Caracalla-vaikutteiden on tulkittu näkyvän Hervannan kirjastossa. Kirjasto on osa julkisten rakennusten kokonaisuutta, jonka Pietilät ovat suunnitelleet niin sanotulle Hervannan keskusakselille. Museovirasto pitää sitä valtakunnallisesti merkittävänä rakennettuna kulttuuriympäristönä. Pietilät ovat suunnitelleet myös Tampereen kaupungin pääkirjaston.Tampereen kirjastot ennen ja nyt, s. 4. == Lähteet == Luokka:Tampereen kaupunginkirjasto Kirjasto
Jacob Beser

Jacob "Jake" Beser (15. toukokuuta 1921 – 17. kesäkuuta 1992) oli yhdysvaltalainen sotilashenkilö.https://www.findagrave.com/memorial/6389919/jacob-beser Viitattu 24.3.2022. Hän oli tutkaoperaattorina sekä Hiroshiman että Nagasakin pommituksissa.https://airforce.togetherweserved.com/usaf/servlet/tws.webapp.WebApp?cmd=PublicUnitProfile&type;=Unit&ID;=1166 Viitattu 27.7.2017. Hänen tehtävänään oli tunnistaa niin kutsutut haitalliset, taikka vaaralliset japanilaisten käyttämien tutkien signaalit, sekä "pystyä kääntämään ne sivuun". Atomipommeissa oli lähisytytin, joka mittasi etäisyyttä maan pinnasta. Se räjäytti pommin: ollen samalla viimeisin, kolmiosaisesta pommin varmistinkoneistosta tietyllä säädetyllä määräkorkeudella etrin korkeudessa. Projekti Albertan eli Manhattan-projektiin liittyvässä lentokoulutusvaihessa Utahin Wendoverissa, Beser hakeutui Saksaan suuntautuviin pommitustehtäviin, mutta hänen pyyntöihinsä ei suostuttu. Myös toiveensa päästä tavanomaisen eli konventionaalisen pommituskoneen miehistön lentotehtävään, Japanin ilmatilaan oli eversti Paul Tibbets jyrkästi senkin häneltä kieltänyt. Jacob Beser oli käynyt Johns Hopkinsin yliopiston. Beser oli etnisesti juutalainen, mikä näkyi tunnuksena "H" (Hebrew) hänen tunnuslevyssään. Hän oli usein koollekutsujana lentomiehistöjen vuositapahtumissa sekä muissa muistotapahtumissa ja niihin liittyvissä vastaavissa tehtävissä. Thomasin ja Wittsin teos mainitsee Jacob Beserin kotipaikkana olleen Baltimoren Marylandissa. Sotilasarvoltaan Beser oli luutnantti. https://www.manhattanprojectvoices.org/oral-histories/jacob- besers-lecture Viitattu 24.3.2022. ==Lähteet== * === Viitteet === Luokka:Hiroshiman ja Nagasakin pommitukset Luokka:Yhdysvaltalaiset sotilaat Luokka:Vuonna 1921 syntyneet Luokka:Vuonna 1992 kuolleet
Grace Mugabe

Grace Mugabe (s. 23. heinäkuuta 1965) on Zimbabwen entisen presidentti Robert Mugaben aviopuoliso. Grace Mugabe otti aktiivisesti osaa maansa poliittiseen elämään ja hänet tunnetaan vaihtelevasti joko suorapuheisuudestaan tai tuhlailevasta elämäntyylistään. Gracen mies Robert erosi presidentinvirasta marraskuussa 2017 armeijan otettua vallan maassa. ==Elämäkerta== Grace Mugabe syntyi 23. heinäkuuta 1965 Chivun kylässä. Hänen isänsä oli siirtotyöläinen apartheidin ajan Etelä-Afrikassa. Grace tapasi häntä 41 vuotta vanhemman Robert Mugaben työskennellessään konekirjoittajana valtiolle. Ennen Robert Mugabea hänellä oli ollut avioeroon päätynyt suhde ja poika. Robert Mugaben tuolloinen vaimo Sally Hayfron oli heidän tavatessaan kuolemansairas. Robert Mugaben mukaan Hayfron antoi hyväksyntänsä parin suhteelle ennen kuolemaansa vuonna 1992, mutta pari ei avioitunut kuin vasta neljä vuotta myöhemmin. Parin ensimmäinen lapsi syntyi vuonna 1997 ja yhteensä lapsia syntyi kolme. Grace Mugabe on pyrkinyt myös menestymään liike-elämässä filantrooppina perustaen esimerkiksi orpokodin maatilalle hieman pääkaupunki Hararen ulkopuolella kiinalaisen tuen avulla. Hän on suorittanut myös sosiologian tutkinnon Zimbabwen yliopistossa, joidenkin väittämien mukaan vain kahdessa kuukaudessa. Joidenkin tietojen mukaan orpokoteja käsitellyttä väitöskirjaa ei kuitenkaan arkistoitu yliopiston kirjastoon. Grace Mugabe on joka tapauksessa sittemmin käyttänyt eri yhteyksissä tohtorin arvonimeä useaan otteeseen. Grace Mugabe on ajoittain ottanut osaa myös maansa poliittisen elämään. Hänen kriitikkonsa ovat käyttäneet hänestä esimerkiksi nimiä "Gucci Grace" ja "DisGrace", joilla on viitattu väitöksiin tuhlailevaisuudesta. Toisaalta hänen kannattajansa ovat arvostaneet hänen suorapuheisuuttaan. Hän on esimerkiksi syyttänyt tuolloista varapresidenttiä Joice Mujurua salaliitosta hänen miehensä syöksemiseksi vallasta tai jopa salamurhan suunnittelusta. Mujuru erotettiin hieman myöhemmin ja uudeksi varapresidentiksi nousi Emmerson Mnangagwa, jonka kanssa Grace otti yhteen marraskuussa 2017. Hän syytti tämän tukijoita vallankaappauksen suunnitellusta ja kehotti julkisesti miestään erottamaan tämän. Mnangagwa erotettiin marraskuussa 2017 ja tämä pakeni maasta. Varapresidentin erottaminen nähtiin osana suunnitelmaa julistaa Grace miehensä Robert Mugaben seuraajaksi maan johdossa, mikä puolestaan johti armeijan väliintuloon. Zimbabwen armeija otti vallan 15. marraskuuta ja Robert Mugabe asetettiin kotiarestiin. Hieman myöhemmin Robert ja Grace erotettiin maata hallitsevasta Zanu-PF -puolueesta ja 21. marraskuuta Robert erosi tehtävästään Zimbabwen presidenttinä. Grace Mugabeen on hänen miehensä tavoin kohdistettu pakotteita Yhdysvaltojen ja EU:n taholta ja niihin kuuluu muun ohella matkustuskieltoja. ==Lähteet== Luokka:Zimbabwelaiset henkilöt Luokka:Valtionpäämiesten puolisot Luokka:Vuonna 1965 syntyneet Luokka:Elävät henkilöt
Adriaan Botha

Adriaan Botha (s. 8. maaliskuuta 1977) on aktiiviuransa päättänyt eteläafrikkalainen pikajuoksija. Hän oli mukana vuoden 1999 MM-kisoista pronssia voittaneessa Etelä-Afrikan pitkän viestin joukkueessa. Alun perin Etelä-Afrikka sijoittui neljänneksi, mutta he saivat pronssiset mitalit vuonna 2009 kun viestin voittaneen Yhdysvaltojen juoksu hylättiin Antonio Pettigrew´n tunnustettua dopingin käytön.'SA robbed of glory' Ennätyksekseen Botha juoksi 400 metrillä ajan 45,14 vuonna 2001. == Lähteet == Luokka:Eteläafrikkalaiset pikajuoksijat Luokka:Vuonna 1977 syntyneet Luokka:Elävät henkilöt
Arnaud Malherbe

Arnaud Malherbe (s. 20. marraskuuta 1972) on aktiiviuransa päättänyt eteläafrikkalainen pikajuoksija. Hän oli mukana vuoden 1999 MM-kisoista pronssia voittaneessa Etelä-Afrikan pitkän viestin joukkueessa. Alun perin Etelä-Afrikka sijoittui neljänneksi, mutta he saivat pronssiset mitalit vuonna 2009 kun viestin voittaneen Yhdysvaltojen juoksu hylättiin Antonio Pettigrew’n tunnustettua dopingin käytön.'SA robbed of glory' Ennätyksekseen Malherbe juoksi 400 metrillä ajan 44,59 vuonna 1999. == Lähteet == Luokka:Eteläafrikkalaiset pikajuoksijat Luokka:Vuonna 1972 syntyneet Luokka:Elävät henkilöt
Blaker

Blaker on taajama Lillestrømin kunnassa Akershusin läänissä Norjassa. Taajamassa oli 484 asukasta vuonna 2023. Blaker oli itsenäinen kunta vuosina 1919–1962. == Tunnettuja henkilöitä == *Olav Djupvik, kristillisen kansanpuolueen poliitikko *Christian Birch-Reichenwald, poliitikko ==Lähteet== Luokka:Norjan entiset kunnat Luokka:Sørum Luokka:Norjan taajamat
Hendrick Mokganyetsi

Hendrick Mokganyetsi (s. 7. syyskuuta 1975) on aktiiviuransa päättänyt eteläafrikkalainen pika- ja keskimatkojen juoksija. Hän oli mukana vuoden 1999 MM-kisoista pronssia voittaneessa Etelä-Afrikan pitkän viestin joukkueessa. Alun perin Etelä-Afrikka sijoittui neljänneksi, mutta he saivat pronssiset mitalit vuonna 2009 kun viestin voittaneen Yhdysvaltojen juoksu hylättiin Antonio Pettigrew´n tunnustettua dopingin käytön.'SA robbed of glory' Ennätyksikseen Mokganyetsi juoksi 200 metrillä ajan 21,75 vuonna 2002, 400 metrillä ajan 44,59 vuonna 2000 ja 800 metrillä ajan 1:44,62 vuonna 1997. == Lähteet == Luokka:Eteläafrikkalaiset pikajuoksijat Luokka:Vuonna 1975 syntyneet Luokka:Elävät henkilöt
Etelä-Rhodesian punta

Etelä-Rhodesian punta () oli Etelä-Rhodesian valuuttana vuosina 1939–1954. Se oli myös käypä valuutta Pohjois-Rhodesiassa sekä Njassamaassa. Etelä-Rhodesian punta jaettiin 20 šillinkiin, jotka jaettiin 12 penniin. Etelä-Rhodesian punta oli sidottu Englannin puntaan kiinteällä kurssilla. ==Setelit== 1939–1952 1939–1952 1939–1952 1939–1952 Kuva Nimellisarvo Etupuoli Kääntöpuoli 5 šillinkiä Yrjö VI 5 šillinkiä 10 šillinkiä Victorian putoukset 1 punta Suur- Zimbabwen rauniot 5 puntaa Victorian putoukset 1952–1954 1952–1954 1952–1954 1952–1954 Kuva Nimellisarvo Etupuoli Kääntöpuoli 10 šillinkiä Elisabeth II Victorian putoukset 1 punta Suur-Zimbabwen rauniot 5 puntaa Victorian putoukset 10 puntaa Luokka:Afrikan rahayksiköt Luokka:Historialliset rahayksiköt Luokka:Rhodesia
Fredrik Ferdinand Järnström

Fredrik Ferdinand Järnström (28. helmikuuta 1870 Somero – 3. heinäkuuta 1936 Helsinki) oli suomalainen kenraalimajuri ja rajavartiolaitoksen päällikkö.Ylioppilasmatrikkeli 1853–1899Erkki Tuomiojan kirja-arvostelu 9.8.2015 Juha Pohjosen kirjasta Rajan ensimmäinen kenraali. Fredrik Ferdinand Järnström 1870-1936 Järnströmin vanhemmat olivat värjäri Jakob Fredrik Järnström ja Maria Kristina Lindeman. Hän pääsi ylioppilaaksi Turun lyseosta 1888 ja meni samana vuonna vapaaehtoisena armeijan palvelukseen. Järnström kävi Haminan kadettikoulun ja suoritti upseeritutkinnon 1892, Suomen suuriruhtinaskunnan armeijan lakkautuksen jälkeen hänet asetettiin alikapteenin arvolla lakkautuspalkalle vuonna 1903. Järnström suoritti ylemmän hallintotutkinnon 1904 ja siirtyi samana vuonna tullilaitoksen palvelukseen. Järnström kävi vuonna 1905 Voimaliiton lähettämänä Sveitsissä tarkistamassa Suomeen tulossa olleen kiväärilastin mutta muuten hän ei tiettävästi osallistunut aktivistien toimintaan. Hän toimi viimeksi Pietarsaaren tullikamarin tullinhoitajana 1915–1918. Suomen sisällissodan aikana Järnström otettiin maaliskuussa 1918 valkoisten armeijaan majurin arvoisena ja hän toimi 4. Pohjois-Pohjanmaan rykmentin 1. pataljoonan komentajana. Sodan jälkeen Järnström oli aluksi sotaministeriön meriosaston toimistopäällikkönä ja sen jälkeen sisäasiainministeriön rajavartioasian esittelijänä ja sittemmin rajavartiostojen tarkastajana 1919–1932 sekä viimeksi rajavartiostojen päällikkönä 1932–1935. Hänet ylennettiin kenraalimajuriksi eläkkeelle jäännin yhteydessä 28.2.1935. == Kirjallisuutta == * Juha Pohjonen : Rajan ensimmäinen kenraali. Fredrik Ferdinand Järnström 1870-1936, Otava 2014 ISBN 9789511282525 == Lähteet == Luokka:Suomalaiset kenraalit Luokka:Suomen sisällissodan valkoiset Luokka:Vuonna 1870 syntyneet Luokka:Vuonna 1936 kuolleet
GP3 Britannian Grand Prix 2011

GP3 Britannian Grand Prix 2011 oli GP3-kauden 2011 neljäs osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa. Lauantain kilpailun voittoon ajoi Jenzer Motorsport -tallin kuljettaja Nico Müller. Sunnuntain kilpailun voitti MW Arden -tallin Lewis Williamson. Luokka:GP3-kausi 2011 Luokka:GP3 Britannian Grand Prix
Mandinkan valtakunta

Mandinkan valtakunta, joka tunnetaan myös Wasulun valtakuntana, oli lyhytkestoinen (1878–1898) länsiafrikkalainen valtakunta, joka rakentui mandinkahallitsijan Samori Tourén valtauksista ja jonka Ranskan siirtomaa- aikainen imperiumi tuhosi. Vuonna 1864 Tukolorivaltakunnan hallitsija El Hadj Umar Tall kuoli lähellä Bandiagaraa, jättäen senaikaisen merkittävän vallan Tukolorivaltakunnan horjumaan. Tämä johti suuren määrän valtakunnan päälliköitä karkaamaan juuri heikentyneestä valtiosta. Yksi näistä päälliköistä oli Samori Touré. ==Armeija== Samorin armeija oli hyvin varusteltu eurooppalaisilla tuliaseilla ja kompleksisesti järjestetyillä yksiköillä. Vuoteen 1887 mennessä Samori pystyi järjestämään jalkaväkeä noin 30 000 – 35 000 miehen verran ja ratsuväkeä noin 3 000 miehen verran. Jalkaväki jaettiin 10 ja 20 sotilaan yksiköihin, jotka tunnettiin nimellä se tai kulu. Ratsuväki taasen jaettiin 50 ratsumiehen joukkoihin, joita kutsuttiin nimeltä sere. Kulut olivat päällikkö Kun-Tiguin johtamana. Kymmenen kulun joukkoa kutsuttiin boloksi, joka oli noin 100–200 miehen joukko. Bolo tarkoittaa bambaran kielellä kättä. ==Lähteet== Luokka:Afrikan entiset valtiot Luokka:Guinean historia Luokka:Malin historia Luokka:Sierra Leonen historia
GP3 Euroopan Grand Prix 2011

GP3 Euroopan Grand Prix 2011 oli GP3-kauden 2011 kolmas osakilpailu, joka ajettiin 25.–26. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa. Lauantain kilpailun voittoon ajoi Marussia Manor Racing -tallin kuljettaja Adrian Quaife-Hobbs. Sunnuntain kilpailun voitti Lotus ART -tallin James Calado. Luokka:GP3-kausi 2011 Luokka:GP3 Euroopan Grand Prix
Bartlow’n rautatieasema

Bartlow’n rautatieasema oli rautatieasema Stour Valley Railwayn ja Saffron Walden Railwayn risteyksessä Bartlow’ssa, Cambridgeshiressä. Se oli käytössä vuosina 1865–1967. == Historia == Asema avattiin Stour Valley Railwayn varrelle 1. kesäkuuta 1865. Siellä oli kaksi laituria, asemarakennus, asemamestarin talo ja erillinen odotushuone aseman toisella puolella. Saffron Walden Railwayn yhteys Bartlow’hun, jossa se liittyi Stour Valley Railwayhin, aukesi 28. lokakuuta 1866. Saffron Walden Railwayn laituri sijaitsi 25 jaardin päässä linjojen risteyksestä. Siellä odotustilana oli puinen katos. Laiturilta Stour Valley Railwayn asemalle kulki sadan jaardin mittainen päällystetty kävelytie. Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa sekä Stour Valley Railwayta että Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne Saffron Walden Railwaylla loppui 7. syyskuuta 1964. Myös Bartlow’n aseman erillinen laituri suljettiin samana päivänä. Stour Valley Railwayn sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Bartlow’n asema poistui samana päivänä käytöstä. == Nykytila == Kaikki Stour Valley Railwayn aseman rakennukset ovat yhä olemassa, kuten myös osa molemmista laitureista. Ne kuuluvat Booking Hall -nimiseen yksityisasumukseen. Ratapohja laiturien välissä on täytetty laiturien tasalle. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Cambridgeshiren rautatieliikennepaikat
Theunis van Schalkwyk

Theunis Jacobus van Schalkwyk (14. syyskuuta 1929 Krugersdorp, Etelä-Afrikan dominio, Brittiläinen imperiumi – 27. elokuuta 2005 Roodepoort) oli eteläafrikkalainen nyrkkeilijä ja olympiamitalisti. Van Schalkwyk saavutti 71 kilogramman painoluokassa olympiahopeaa Helsingissä 1952 hävittyään loppuottelussa Unkarin László Pappille.Olympics at Sports-Reference.com == Lähteet == * Theunis van Schalkwyk Bio, Stats, and Results Olympics at Sports- Reference.com === Viitteet === Luokka:Eteläafrikkalaiset nyrkkeilijät Luokka:Eteläafrikkalaiset olympiamitalistit Luokka:Vuonna 1929 syntyneet Luokka:Vuonna 2005 kuolleet
Alfred Swift

Alfred James Swift (25. kesäkuuta 1931 Durban, Etelä-Afrikan dominio, Brittiläinen imperiumi – 13. huhtikuuta 2009 Johannesburg) oli eteläafrikkalainen ratapyöräilijä ja olympiamitalisti. Swift saavutti joukkuetakaa-ajon olympiahopeaa Helsingissä 1952 ja aika-ajon olympiapronssia Melbournessa 1956, missä hän myös sijoittui joukkuetakaa-ajossa neljänneksi.Olympics at Sports-Reference.com == Lähteet == * Jimmy Swift Bio, Stats, and Results Olympics at Sports-Reference.com === Viitteet === Luokka:Eteläafrikkalaiset pyöräilijät Luokka:Eteläafrikkalaiset olympiamitalistit Luokka:Vuonna 1931 syntyneet Luokka:Vuonna 2009 kuolleet
Heikki Taskinen (kansanedustaja)

Heikki Taskinen (27. maaliskuuta 1888 Nilsiä – 25. huhtikuuta 1952 Säyneinen) oli suomalainen poliitikko. Taskinen toimi Maalaisliiton kansanedustajana vuosina 1919–1922 edustaen Kuopion läänin itäistä vaalipiiriä. Taskinen toimi myös Säyneisten kunnanvaltuuston puheenjohtajana. Siviiliammatiltaan Taskinen oli maanviljelijä ja hän toimi viljelijänä Säyneisissä. Taskinen asui myös Yhdysvalloissa viisi vuotta. Taskisen vanhemmat olivat torppari Johan Henrik Taskinen ja Anna Liisa Vartiainen. Taskisen puoliso vuodesta 1914 oli Kirsti Hiltunen. == Lähteet == Luokka:Kansanedustajat Luokka:Suomen Keskustan poliitikot Luokka:Säyneisten kunnanvaltuutetut Luokka:Pohjois-Karjalan vaalipiiri Luokka:Vuonna 1888 syntyneet Luokka:Vuonna 1952 kuolleet
Viktor Hintz

Karl Viktor (K. V.) Hintz (10. huhtikuuta 1888 Kristiinankaupungin maalaiskunta – 7. kesäkuuta 1972 Kristiinankaupunki) oli suomalainen poliitikko. Hintz toimi RKP:n kansanedustajana vuosina 1929–1930 edustaen Vaasan läänin eteläistä vaalipiiriä. Hintz toimi myös Tiukan kunnanvaltuuston puheenjohtajana. Hintz toimi presidentin valitsijamiehenä vuonna 1931. Siviiliammatiltaan Hintz oli maanviljelijä ja hän toimi viljelijänä Tiukassa. Hintz toimi myös Tiukan osuuskaupan hoitajana 1914–1920 ja Tiukan kunnansihteerinä ja rahastonhoitajana 1921–1937. Hintzin vanhemmat olivat maanviljelijä Karl Johan Eriksson ja Wilhelmina Andersdotter. Hintzin puoliso vuodesta 1915 oli Amanda Vilhelmina Thomasfolk. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot Luokka:Tiukan kunnanvaltuutetut Luokka:Vaasan läänin eteläinen vaalipiiri Luokka:Vuonna 1888 syntyneet Luokka:Vuonna 1972 kuolleet
Hintz

Hintz on sukunimi, joka on muun muassa seuraavilla henkilöillä: *Miiko Hintz (s. 1992), suomalainen jääkiekkoilija *Roope Hintz (s. 1996), suomalainen jääkiekkoilija *Viktor Hintz (1888–1972), suomalainen kansanedustaja (RKP)
Yrjö Pesonen (poliitikko)

Antti Yrjö Pesonen (27. joulukuuta 1888 Kauhava – 2. maaliskuuta 1966 Oulu) oli suomalainen poliitikko. Pesonen toimi Maalaisliiton kansanedustajana vuosina 1919–1922 edustaen Oulun läänin eteläistä vaalipiiriä. Pesonen toimi myös Oulujoen kunnanvaltuuston jäsenenä. Politiikan ulkopuolella Pesonen toimi maanviljelijänä Oulujoella, Liitto-lehden toimittajana Oulussa 1930–1935, Pohjois-Suomen keskinäisen vakuutusyhtiön tarkastajana 1935–1950 ja ylitarkastajana Oulussa 1950–1963, katokassojen tarkastajana Pohjois-Suomessa 1924–1925 sekä Maalaisliiton Oulun läänin eteläisen vaalipiirin piirisihteerinä. Pesosen vanhemmat olivat kirkkoherra Erik Pesonen ja Alma Emilia Ottelin. Pesosen puoliso vuodesta 1913 oli Martta Elviira Korhonen. Pesoselle myönnettiin talousneuvoksen arvonimi vuonna 1953. == Lähteet == Luokka:Kansanedustajat Luokka:Suomen Keskustan poliitikot Luokka:Oulujoen kunnanvaltuutetut Luokka:Oulun läänin eteläinen vaalipiiri Luokka:Suomalaiset toimittajat Luokka:Vuonna 1888 syntyneet Luokka:Vuonna 1966 kuolleet
Pirjo Lankinen

Pirjo Lankinen (o.s. Moilanen, s. 1963) on suomalainen näyttelijä. Hän on tullut tunnetuksi etenkin Laura Mäkimaan roolistaan Ylen draamasarjassa Kotikatu. Hän on opiskellut näyttelemistä teatterikorkeakoulussa. Hänellä on etiopialainen adoptiotytär. == Filmografia == === Elokuvat === Vuosi Elokuva Rooli 1992 Puhallus 1994 Pieniä valheita Saara 2016 Bodom äiti === Televisiosarjat === Vuosi Sarja Rooli 1995–2003, 2006–2012 Kotikatu Laura Mäkimaa 2003 Kaverille ei jätetä Salli 2004 Pieni rakkaustarina Sinikka Lähde 2006 Akkaa päälle Inkeri 2020 Rantabaari Anne Fränti == Lähteet == == Aiheesta muualla == * Pirjo Moilasen teatteritöitä suomalaisen teatterin tietopankissa ILONA:ssa * * Luokka:Elävät henkilöt Luokka:Suomalaiset näyttelijät Luokka:Vuonna 1963 syntyneet